[Wen] Kom sing saam met die krone | Maroela Media
Krone (Foto: Verskaf)
Volgens Tania Fourie, publisiteitsbeampte van Select Musiek, gaan die kunstenaars Carnival City op 13 en 14 Augustus "op horings neem met treffer na treffer" met 'n konsert vir die hele gesin.
Kunstenaars soos Nicholis Louw, Kurt Darren, Ray Dylan, Snotkop, Juanita du Plessis, Adam Tas, Brendan Peyper, Andriëtte, Elizma Theron, Ricus Nel, Liezel Pieters, Manie Jackson, Refentse, Jacques Tereblance en 4 Werke gaan 'n hele rits keurspelle van plaaslike en internasionale gunstelinge uitvoer.
Volgens Fourie kan konsertgangers oudergewoonte uitsien na 'n interaktiewe konsert. "Net soos met die stampvol vertonings van die verlede, sal die gehoor in karaoke-styl, met lirieke op die grootskerm, na hartelus kan saamsing vir solank as wat asem en stembande hou," het sy gesê.
WEN: Twee lesers staan die kans om 'n dubbelkaartjie te wen na die konserte op 13 en 14 Augustus onderskeidelik. Stuur jou naam, van, kontakbesonderhede en antwoord op die volgende vraag na [email protected]: Waar vind die Krone-konserte plaas? Inskrywings sluit op 3 Augustus om 15:00. Die wenners word per e-pos in kennis gestel.